Päätös
Minä olen hyvin kypsä ihminen,
 mutta ei kukaan tunne minua.
 Ystäväni muodostavat minusta väärän kuvan.
 En ole kesy.
 Olen punninnut kesyyttä kotkankynsissäni ja tunnen sen hyvin.
 Oi kotka, mikä hurmio sinun siipiesi lennossa.
 Oletko vaikeneva niinkuin kaikki?
 Tahdotko ehkä runoilla? Sinä et runoile enää koskaan.
 Jokainen runo repisi runon,
 eikä se olisi runo, vaan kynnenjälki.

Edith Södergran
Runot
Uuno Kailas